ИСТОРИЯ НА ЧУДОТВОРНАТА ИКОНА НА СВ. БОГОРОДИЦА ИМЕНУВАНА „ПЛАЧЕЩАТА БОГОРОДИЦА“, СЕЛО АРБАНАСИ

Според преданието св. Богородица се явила на атонски монах - иконописец и му наредила нейната икона да бъде пренесена във Велико Търново в манастир, посветен на св. Богородица. Веднага с пристигането си иконата проявила своето чудотворство, като излекувала детето на богат търговец. Когато турците завладели България и наближили Търновград, иконата била скрита в земята. Минали векове и манастирът и неговата светиня били покрити от забрава, но всяка година на празника Успение Богородично местни хора се събирали с почит на това място, без да знаят за скритото съкровище в земята.

Св. Богородица сама напомнила за своята чудодейна икона - през 1680 г. едно овчарче чуло глас, сякаш майка оплаква своето чедо. Гласът идвал изпод земята в близост до останките на някогашната храмова стена. Детето съобщило на благочестиви християни, които открили иконата. Още с изваждането и се случило чудо, което Бог допуснал да стане - едно нямо момче турче за първи път отворило уста пред иконата и казало: „Свещите горят“.

Малко по-късно пред иконата се излекувало и детето на търновския паша, който дарил пари за монашески килии. Заради стоновете, които чуло овчарчето, монахините нарекли иконата „Плачещата Богородица“. Многократно чудотворната икона е проявявала своята целебна сила, благодарение на която слепи хора със силна вяра и чиста молитва са прогледнали. Св. Богородица е помогнала и на много хора в затруднения да намерят правилния път. На празника на св. Богородица вярващи се събират още предната вечер, за да преспят в манастира. Смята се, че освен че лекува болни и бездетни, Богородица Троеручица е предпазила няколко пъти манастира от изпепеляване.

АКАТИСТ НА ЧУДОТВОРНАТА ИКОНА НА СВ. БОГОРОДИЦА ИМЕНУВАНА „ПЛАЧЕЩАТА БОГОРОДИЦА“, СЕЛО АРБАНАСИ

КОНДАК 1

На Тебе, Богородице, поборницата-воевода, явилата се на един атонски монах, за да му откриеш Своята воля, че желаеш иконата Ти да бъде пренесена в Търново за да благословиш чрез нея нашето Българско отечество и Църква, принасяме пение като на

истинска Майка Божия. На всички верни, а най-вече на децата и юношите, Ти се показа дивна Изцелителка, Възпитателка и Пътеводителка. Затова с радост и умиление Ти зовем: Радвай се, благодатна Богородице Дево, родила Спасителя на нашите души!

ИКОС 1

Архангелските и ангелски чинове на Небесата Теб славят, Закрилницата на всички православни народи, Богородице, защото макар и в плът, си се издигнала в Своето величие дори над тях, безплътните небожители. Ние пък грешните, виждайки как в любовта Си към нас и особено към невинните деца, подражаваш на Твоя Син и наш Бог, Господа Иисуса Христа, радостно Ти зовем:

Радвай се, Дево пречиста; радвай се, Майко всесъвършена.

Радвай се, родила истинския въчеловечен Бог; радвай се, останала след раждането Дева, а след смъртта - жива!

Радвай се, небесен Покров на православните страни и народи; радвай се, благоволила и към нашия български народ!

Радвай се, избрала за пазител на Твоята икона Търновград; радвай се, че не той Теб, а Ти го закриляш от опасности и беди!

Радвай се, закрилнице на нашите деца и внуци от всяко зло; радвай се, покров и веселие на всички, които благоговейно почитат Твоята икона!

Радвай се, благодатна Богородице Дево, родила Спасителя на нашите души!

КОНДАК 2

Виждайки пристигането на чудотворната икона, дошла от Света Гора Атонска, търновци от все сърце и душа, в радостен трепет викаха: Откъде ни е това - да дойде при нас Майката на нашия Г оспод? И възторжено възклицаваха: Благословена Идещата в име Господне! Осана във висините! Алилуия!

ИКОС2

Разум небесен ни дарувай, о, Пресвета Владичице Богородице, и ни научи как най-добре да Те приемем в домовете на нашите сърца, та по Твоите молитви да познаем спасението чрез прощаване на греховете ни, и така, облагодетелствани и помилвани от Тебе, да Те възпеем с тия слова:

Радвай се, свелоукрасена Колеснице, на която седи Бог; радвай се Ти, Която бързо се притичваш на помощ на всички верни!

Радвай се, златообкована Врата, през която Синът Божий влезе в света; радвай се, защото чрез Твоите икони си влязла в хиляди християнски домове!

Радвай се, мислена Планина, от която се отсече крайъгълния Камък - Христос; радвай се, твърда основа на християнската вяра и благочестие!

Радвай се Ти, Която си Г осподарка и Благодетелка на всички твари; радвай се, Чудо на чудесата, издигната по-високо от серафимите.

Радвай се, Ходатайко за спасение и на най-грешните; радвай се, не презираща и най-презрените.

Радвай се, благодатна Богородице Дево, родила Спасителя на нашите души!

КОНДАК 3

Силата на Всевишния Бог в Троица -Отец, Син и Свети Дух - посети иконата на Пресветата Дева още с пристигането и в престолния град и тя, проявявайки своето чудотворство, излекува детето на един търговец. И всички, получавайки всичко, за което Ти се молеха с вяра, радостно възклицаваха: Алилуия!

ИКОС 3

Като чуха, че много чудеса и безброй благодеяния се изливат като пълноводна река от иконата на Богоматер, намираща се в Търновград, хиляди православни християни се стекоха към нея, стичат се и сега да се помолят пред нея на Небесната Царица. Така облагодетелствани и благословени от Тебе, Майко Божия, хората от дълбочината на сърцето си Ти викат:

Радвай се, Изцелителко на болните деца и юноши; радвай се, техен покров от зли беди и напасти!

Радвай се, даряваща на младенците добро възпитание; радвай се, защото наставляваш юношите и девойките в целомъдрие и разум!

Радвай се, защото връщаш заблудените по пътя на спасението; радвай се, тихо пристанище на верните сред тревълненията на житейското море!

Радвай се, защото даряваш домашен мир, съгласие и любов; радвай се, Защитнице от разбойници и зли хора!

Радвай се, защото чрез Твоята икона защитаваш Своите люде от пожар, наводнения и трусове; радвай се, прогонителко на неизцерими болести и епидемии.

Радвай се, благодатна Богородице Дево, родила Спасителя на нашите души!

КОНДАК 4

Буря от ужас и недоумение обхвана търновци, какво да сторят с любимата си икона, когато агарянските нашественици приближиха града им и накрая решиха да я заровят в земята, за да не попадне в ръцете на неверниците и така тяхната скъпа светиня да бъде осквернена. И като я закопаха в земята, с плач и писък голям сякаш погребвайки скъп покойник, жално викаха: Алилуия!

ИКОС 4

Слушайки от стари хора, че иконата им била закопана нейде около останките на някогашната храмова стена, местните хора се събираха с почит на онова място, палеха свещи, кадели тамян и с надежда, че Света Богородица все някога ще им открие загубеното съкровище - Своята драгоценна икона, Я възпяваха така:

Радвай се, Закрилнице на българското ни отечество през турското робство; радвай се, освобождаваща верните и от игото на дявола!

Радвай се, че Твоята икона бе посята като семе, произвело плод стократен; радвай се, защото си я запазила нетленна и неповредена!

Радвай се, скъпоценен бисер, озарявал идващите на онова място, да Ти се помолят; радвай се, безценно имане, обогатило мнозина с благодатни дарове!

Радвай се, Търсене на погиващите; радвай се, Ходатайко за грешните!

Радвай се, избавила почелите Твоята ико на от сълзи; радвай се, защото си ги изпълнила с надежда, че скоро ще им се явиш!

Радвай се, благодатна Богородице Дево, родила Спасителя на нашите души!

КОНДАК 5

Като Боготечна звезда, озаряваща клир и народ се яви Твоята икона, Пречиста Дево.

О, Владичице и Майко на Светлината, осветли и нашия житейски път, за да достигнем успешно Небесния Йерусалим, където с чисто сърце и уста всякога да Ти пеем: Алилуия!

ИКОС 5

Виждайки отгоре големите мъки и страдания на Своите раби, стенещи под тежкото бреме на чуждоверското иго, Светата Богомайка яви отново Своята икона, ала не на някой знатен и богат първенец, а на едно просто овчарче, което като пасеше стадото си чу изпод земята глас, сякаш майка оплаква своето чедо. Детето съобщило на благочестиви християни за този пречуден глас, които откривайки иконата, прославяха Небесната Царица така:

Радвай се, Зорнице, предвъзвестила изгряването на Слънцето на правдата; радвай се, явила светлото Си лице на Твоите раби!

Радвай се, Пътеводителко на желаещите да се спасят; радвай се, пламък, който изгаря нечествиците!

Радвай се, явяваща се на бедните духом, защото тяхно е Царството Небесно;

Радвай се, зарадвала търновци с надежда за Тебе.

Радвай се, приклонила милостиво ухо към нашето смирено пение; радвай се, Кърмителко на сираците!

Радвай се, море от Божествени дарования; радвай се, Скоропослушнице, която ни избавяш от вечното мъчение!

Радвай се, благодатна Богородице Дево, родила Спасителя на нашите души!

КОНДАК 6

Богоносен проповедник на покаянието се яви Твоята икона, Пресвета Владичице, справедливо наречена от монахините „Плачещата Богородица“, заради стоновете, които чу овчарчето при нейното откриване. Плакала е Твоята икона заради теглото на българския народ, страдащ под ярема на османските поробители, ала макар и издаваща горчиви вопли, когато са я изровили от земята, радостно е просиял Твоят свети образ на нея и всички са се утешили с неизказано веселие заради Тебе, Радостта на всички скърбящи, пеейки: Алилуия!

ИКОС6

Възсия с голяма слава Твоята икона, Царице Небесна и, макар че я нарекоха „Плачещата Богородица“, оттогава и до днес Ти изливаш извори на радост и утеха за всички, които пристъпват с вяра към нея, побеждавана от любовта Си към тях! Дарувай и на нас, недостойните, Своята благовременна помощ, за да Ти зовем:

Радвай се, Плачеща за греховете на света; радвай се, защото Твоите сълзи ни подтикват към покаяние!

Радвай се, Радосте на всички скърбящи; радвай се, наша утеха и в най-тежките ни скърби!

Радвай се, Отрадо на скърбящите родители за техните деца; радвай се, защото поощряваш младите към честно съпружество!

Радвай се, даряваща свидна рожба на бездетните съпрузи; радвай се, райска врата. Радвай се, изворе на светла надежда; радвай се, храна на младенците!

Радвай се, благодатна Богородице Дево, родила Спасителя на нашите души!

КОНДАК 7

Желаейки да явиш, Богородице, Твоята икона като неизчерпаем източник на чудеса, още с изваждането и от земята, Ти си изцелила едно нямо турче, което - удивено - от открилата се гледка пред него, извикало: „Свещите горят!“

Дойдете, верни, да запалим свещица пред чудотворната Арбанашка икона на Св. Богородица, именувана „Плачеща“, възпявайки Богу: Алилуия!

ИКОС7

Твоят храм, в който се покланяме на светия Ти образ, Пречиста Владичице, стана нова „Витезда“, нов дом на Божието милосърдие, където Ти лекуваш всяка душевна и телесна болест на всички, които с вяра и любов Те възпяват така:

Радвай се, даряваща слово на немите; радвай се, изцеление на глухите!

Радвай се, прохождане на сакатите; радвай се, освобождение от злите и лукави духове!

Радвай се, защото не лишаваш от Своята благост и неверниците; радвай се, скланяща техните сърца към Христовата вяра!

Радвай се, защото ни предпазваш от душегубителните лъжеучения; радвай се, безценен бисер на Арбанашкия монастир!

Радвай се, Закрилнице на Търновград; радвай се, Покрове на цялата българска страна! Радвай се, благодатна Богородице Дево, родила Спасителя на нашите души!

КОНДАК 8

Странници и пришълци се чувстваха в собствената си земя и родина поробените от неверните агаряни българи, но имайки за свои небесни покровители Богородица и хилядите знайни и незнайни родни светии, те с вяра и надежда очакваха своето избавление. Не ни отхвърляй, Майко Божия, доброволно предалите се под робството на вселукавия сатана, но приеми нашето покаяние, което Ти принасяме пред Твоята пречестна икона, наша Покровителко, за да зовем с радост на Небесния Цар на славата Христос: Алилуия!

ИКОС 8

Всички верни се утешават с велика утеха, като съзерцават Твоя свят образ, Владичице, на който Те виждаме заобиколена от ангели и светии, които Ти се молят за всеки, пристъпващ с вяра и благоговение в Твоя свят храм, посветен на пречистото Ти Успение.

И ние, православно изповядвайки Те като Приснодева, се покланяме на Твоята икона и Ти зовем така:

Радвай се, Избавителко от мрачното иго на дявола; радвай се, потъпкала всичките му коварства!

Радвай се, че Серафими и Херувими Ти служат със страх и трепет; радвай се, защото всички светии Те облажават.

Радвай се, не презираща поклонението и на нас, грешните; радвай се, милваща с кроткия Си взор и праведни, и грешни!

Радвай се, преславно чудо на неизказаната Божия любов; радвай се, дивна висота на Христовото милосърдие!

Радвай се, кротка Г ълъбице на Светия Дух; радвай се, всеблага Скоропослушнице, изпълняваща нашите молби!

Радвай се, благодатна Богородице Дево, родила Спасителя на нашите души! КОНДАК 9

Всяка житейска радост на този свят е суетна и погибелна, ако не води човека по пътя към Царството Небесно и към Твоя Син - Христа Господа, о, Богородице Пътеводителко на верните и неизчерпаем Изворе на живата вода! Затова чрез Своята икона, на която са притурени още две ръце, Ти посочваш верния път на спасение на мнозина и те, избавени от бездната на отчаянието, зоват към Бога: Алилуия!

ИКОС 9

Многословните витии недоумяват с какви слова да изкажат истинския смисъл на живота, но Ти Сама, Владичице, посочвайки на Своите икони Родения от Тебе Богомладенец, ясно ни показваш, че Христос е Пътят, Истината и Животът за всяка човешка твар и друг спасител освен Него няма. Затова благодарно Ти пеем така:

Радвай се, Пътеводителко, Наставнице на заблудените; радвай се, утвърждение на правовярващите!

Радвай се, предвождаща Своите почитатели към Царството Небесно; радвай се, препъваща поелите по широкия път на погибелта.

Радвай се, Избавителко от житейските бури; радвай се, Кораб, превозил хиляди по хиляди до спасителното пристанище!

Радвай се, разрушаваща пъклените коварства на нашите врагове; радвай се, даряваща всичко потребно на всички!

Радвай се, родила най-Святото от всички светии Слово; радвай се, избавяща от всяка душевна мъка и бреме!

Радвай се, благодатна Богородице Дево, родила Спасителя на нашите души! КОНДАК 10

Като искаше да покаже благодатната сила на Твоята икона, Богородице, Човеколюбецът Господ много пъти запазваше чрез нея светата обител от пълно унищожение. Така, Владичице, запази и нашите домове от земетресения, пожар и наводнения, от крадци и грабители, от всяка пораза и бедствие, та благодарствено да Ти пеем: Алилуия!

ИКОС 10

Бидейки стена и покров на просещите Твоята помощ, Пресвета Дево, ние Ти се молим да опазиш и сърдечния ни дом от нападенията на дявола, който ни обстрелва с отровните стрели на всякакви страсти и изкушения. Направи Твоята икона сигурен щит срещу тези коварни оръдия на душегубителя, с които той иска да погуби душите ни, за да Ти зовем:

Радвай се, вярна стража на православните монастири и храмове; радвай се, богоизбрана Домопазителко на християнския народ!

Радвай се, Неизгаряща Къпина, предпазваща от пожари и мълнии; радвай се, непоколебим Стълб при трусове и бедствия!

Радвай се, Божие всеоръжие против поднебесните духове на злобата; радвай се, щите на вярата, угасил нажежените стрели на лукавия!

Радвай се, неизменна Настоятелко на Арбанашката обител; радвай се, наша милосърдна Застъпнице на Страшния съд!

Радвай се, Госпожо Богородице, Царице на Ангелите; радвай се, Владичице на цялото Божие творение!

Радвай се, благодатна Богородице Дево, родила Спасителя на нашите души!

КОНДАК 11

Сподоби Твоите раби (имената) винаги да възпяват Твоето всеблаго застъпничество, Богородице, и с Твоята благодат, която изпълва иконата Ти, изцери болните, утеши опечалените, смекчи сърцата на неразкаяните грешници, възпитай в християнско благочестие децата и юношите и отвори сърцата и устата им да пеят на Бога: Алилуия!

ИКОС 11

Направи нашия живот светоносна свещ в мрака на тези усилни времена, Владичице, и насити сърцата ни с неизказаната благодат на Светия Дух, за да възлюбим само Твоя Син и Бог, и Теб, Преблагодатна, и Божиите светии, за да Ти зовем:

Радвай се, Небесна Царице, възпитаваща нашите чеда да бъдат достойни за Небесното Царство; радвай се, защото ги наставляваш в скърби да издигат очи към Твоето милосърдие.

Радвай се, Надежда на безнадеждните; радвай се, упокоение на нашите покойници!

Радвай се, лек Път на пътешестващите; радвай се, облекло на голите!

Радвай се, Дом на бездомните; радвай се, Богатство на бедните!

Радвай се, чистота на девствениците; радвай се, тихо веселие на майките!

Радвай се, благодатна Богородице Дево, родила Спасителя на нашите души!

КОНДАК 12

Благодат ни подай от Твоята пречудна икона, Владичице, и изцели всичките ни душевни и телесни рани. Ти, Която си видяла на Г олгота Своя Син целия уязвен, спаси ни, погиващите, и така претворила нашата печал в радост, благодарно да въззовем към Бога: Алилуия!

ИКОС 12

Възпявайки Твоите чудеса, Богородице, усърдно припадаме пред Твоята свята икона, запалваме свещица пред нея и с възпламенени от любов сърца както към Тебе, така и към Твоя Богомладенец Емануил, възпяваме Те с такива похвали:

Радвай се, явила Спасителя Христа в света; радвай се, изобразена на иконата заедно с Него!

Радвай се, светла похвала на всички знайни и незнайни търновски светии; радвай се, закрилнице и покров на славния Търновград!

Радвай се, утвъждение на неговите царе и архиереи; радвай се, божествена наслада на чутовните Теодосий и Евтимий Търновски!

Радвай се, благодатно просвещаваща целия български народ; радвай се, първо наше прибежище след Пресвета Троица!

Радвай се, Ходатайке на въздушните митарства за ония, които усърдно почитат Твоите икони; радвай се, наша застъпнице на Страшния съд!

Радвай се, благодатна Богородице Дево, родила Спасителя на нашите души!

КОНДАК 13

0, Всевъзпявана Богородице, Майко на Спасителя Христа. Не презирай това наше акатистно пение, а го приеми като духовно благоухание за нашите деца и внуци и ги защити под Твоя милосърден Покров! Утеши наскърбените, утоли болката на страдащите и ни изпрати в този временен живот всичко полезно за спасение на душите ни, за да зовем към Бога: Алилуия!

(Този кондак се чете три пъти, а след него се чете отново 1-ви икос и 1-ви кондак. Накрая четем молитвите.)

МОЛИТВА 1

О, Пресвета и Преблагословена Дево, Владичице Богородице! Обърни милостивия Си взор към нас, които стоим пред Твоята свята икона и с умиление Ти се молим. Изведи ни от греховната дълбина, просвети нашия ум, помрачен от страсти и излекувай раните на нашите души и тела. Защото нямаме друга помощ, ни друга надежда, освен Тебе, Владичице. Ти знаеш цялата ни немощ и нашите съгрешения. Към Тебе прибягваме и Ти зовем: не ни оставяй без Твоята небесна помощ, но се застъпвай винаги за нас и по Своето неизказано милосърдие и щедрост спаси и помилвай нас, погиващите! Дарувай ни да поправим греховния си живот и ни избави от скърби, беди и болести, от внезапна смърт, от ада и вечните мъки. Защото Ти, Царице и Владичице си бърза Помощница и Застъпница на всички, които прибягват към Тебе. Ти си сигурно Прибежище на каещите се грешници. Дарувай ни, Преблага и Всенепорочна Дево, християнска кончина на нашия живот, мирна и непосрамваща, и ни удостой по Твоето ходатайство да се вселим в Небесните обители, където праведните с непрестанна радост прославят Пресветата Троица - Отец, Син и Дух Свети, сега и всякога, и во веки веков. Амин!

МОЛИТВА 2

(за деца, внуци, юноши и девойки)

О, Пресвета Владичице, Дево Богородице, премилосърдна Майко на всички човеци, спаси и запази под Твоя покров нашите чеда (имената) и всички юноши, девойки, младенци и носени в майчината утроба. Покрий ги с Твоята дреха, запази ги в страх Божий и послушание към родителите, умоли нашия Господ и Твой Син да им дари всичко полезно за спасение на душите им. Поверяваме ги на Твоя Майчин промисъл, защото Ти си божествен покров за Твоите раби. Амин.

МОЛИТВА 3

{при всяка нужда и печал)

О, многоскръбна Майко Божия, Ти, Която превъзхождаш всички земни дъщери със Своята чистота и с множеството страдания, понесени от Тебе на земята! Чуй нашите многоскръбни въздишки и ни запази под покрова на Твоята милост. Нямаме друго прибежище и друга усърдна ходатайка, освен Тебе. И понеже имаш дръзновение пред Родения от Теб, помогни ни и ни спаси с Твоите молитви, та безпрепятствено да достигнем Царството Небесно и да възпяваме там с всички светии Единия Бог в Троица сега и всякога, и във вечните векове. Амин.

ПРАВОСЛАВНО ИЗДАТЕЛСТВО “ВИТЕЗДА“- гр. Костенец, ул. ,Дчелинска“ 59 б тел. 07142 / 34 66, GSM 0888 970 887 с. Гавраилово (Сливенско) 8854 ул. „Оборище“ 15, тел. 04513 / 3443